கேள்வி: அ. மருதகாசி - திரைப்படப்பாடல்கள் பற்றி தகவல் சொல்.
பதில்: 1949 இல் சேலம் மாடர்ன் தியேட்டர்ஸ் மாயாவதி என்ற படத்தைத் தயாரித்து வந்தனர். டி. ஆர். மகாலிங்கம், அஞ்சலிதேவி இணைந்து நடித்த இந்தப்படத்தை டி. ஆர். சுந்தரம் இயக்கி வந்தார். இந்தப் படத்திற்குத் தனது முதல் பாடலை மருதகாசி எழுதினார். ''பெண் எனும் மாயப் பேயாம்… பொய் மாதரை என் மனம் நாடுமோ…'' என்று தொடங்கும் அந்த பாடலுக்கு ஜி. ராமநாதன் இசை அமைத்தார். இதுவே மருதகாசி எழுதிய முதல் திரைப்படப் பாடலாகும். அதைத் தொடர்ந்து பொன்முடி (1950) படப் பாடல்கள் இவருக்குப் பெரும் புகழைத் தேடித்தந்தன. தொடர்ந்து கருணாநிதியின் மந்திரி குமாரி படத்திற்கு மருதகாசி எழுதிய பாடல்கள் அனைத்தும் புகழ் பெற்றன. குறிப்பாக “வாராய்… நீ வாராய்! போகும் இடம் வெகு தூரமில்லை!” என்ற முடிவுநிலைப் பாடலும், “உலவும் தென்றல் காற்றினிலே” என்ற பாடலும் நன்றாக அமைந்தன. இவற்றைப் பாடியவர்கள் திருச்சி லோகநாதன், ஜிக்கி ஆகியோர். சுரதாவின் கதை-வசனத்திலும், எப். நாகூர் இயக்கத்திலும் உருவாகி வந்த தியாகராஜ பாகவதர் அமரகவி படத்துக்கு பாடல்கள் எழுதினார் மருதகாசி. தொடர்ந்து அவர் எழுதிய சிவாஜி கணேசன்யின் தூக்குத் தூக்கி (1954 திரைப்படம்) படப்பாடல்கள் பெரும் வரவேற்பைப் பெற்றன. மங்கையர் திலகம் படத்தில் இடம்பெற்ற ''நீலவண்ணக் கண்ணா வாடா'' என்ற பாடலை முதலில் கண்ணதாசன் எழுதினார். ஆனால் தயாரிப்பாளர் எல். வி. பிரசாத் அதில் திருப்திப்படவில்லை. அவர் மருதகாசியை அழைத்து எழுதச் சொன்னார். மருதகாசி எழுதிய பாடல் மிகப் பிரபலமானது. அந்தக் காலகட்டத்தில் ஜி.ராமநாதன், கே. வி. மகாதேவன், எஸ். தட்சிணாமூர்த்தி, ம. சு. விசுவநாதன் - ராமமூர்த்தி ஆகிய அனைத்து இசையமைப்பாளர்களின் படங்களுக்கும் மருதகாசி பாடல் எழுதினார்.
கேள்வி: அ. மருதகாசி - பாடல்கள் இடம்பெற்ற திரைப்படங்களின் பட்டியல் குறித்து விரிவாக சொல்லுங்கள்.
பதில்: # சம்பூரண இராமாயணம் (1958 திரைப்படம்) (1958) - அனைத்துப் பாடல்களும் இவர் எழுதியவை.